
    545400 SIGHIŞOARA
Piața Muzeului nr. 7, Tel./Fax 0265 – 771278
H O T Ă R Â R E A NR. 110
                                                               din 27 aprilie 2023
privind aprobarea Planului Urbanistic Zonal, Zona

”Strada Bucegi”, Sighișoara - Schimbare de funcțiune teren și construire locuințe


Consiliul Local al Municipiului Sighișoara, întrunit în ședință ordinară,
Luând act de proiectul de hotărâre, înregistrat cu nr. 9.581/10.03.2023 și la Consiliul Local Sighișoara cu nr. 15.562/25.04.2023, de referatul de aprobare, înregistrat cu nr. 9.580/10.03.2023, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere prevederile Planului Urbanistic General al municipiului, aprobat prin Hotărârea Consiliului Local Sighișoara nr. 1/1999, a cărui valabilitate a fost prelungită prin Hotărârea Consiliului Local Sighișoara nr. 12/28.01.2016 și Hotărârea Consiliului Local Sighișoara nr. 282/20.12.2018, precum și ale Regulamentului aferent acestuia;

Având în vedere prevederile Legii nr. 350/2001 privind amenajarea teritoriului și urbanismul, republicată, cu modificările și completările ulterioare;

Având în vedere prevederile Regulamentului General de Urbanism, aprobat prin Hotărârea Guvernului nr. 525/1996, republicată, cu modificările și completările ulterioare;

Având în vedere prevederile Legii nr. 50/1991 privind autorizarea executării lucrărilor de construcții, republicată, cu modificările și completările ulterioare;

Având în vedere documentația elaborată și prezentată de către S.C. VELIMAR ARHITECT S.R.L., pentru beneficiar Municipiul Sighisoara, în vederea aprobării Planului Urbanistic Zonal, Zona ”Strada Bucegi”, Sighișoara - Schimbare de funcțiune teren și construire locuințe;

Având în vedere prevederile Hotărârii Consiliului Local Sighișoara nr. 87 din 28.11.2016 privind constituirea Comisiei Tehnice de Amenajare a Teritoriului şi Urbanism a Municipiului Sighişoara şi aprobarea Regulamentului de organizare și funcționare a acesteia și ale Hotărârii Consiliului Local Sighișoara nr. 85 din 28.04.2022 pentru modificarea componenței nominale a Comisiei Tehnice de Amenajare a Teritoriului şi Urbanism - membrii cu drept de vot - aprobată prin Hotărârea Consiliului Local Sighișoara nr. 87/28.11.2016 privind constituirea Comisiei Tehnice de Amenajare a Teritoriului şi Urbanism a Municipiului Sighişoara şi aprobarea Regulamentului de organizare şi funcţionare a acesteia;

Având în vedere că, documentația menționată mai sus a fost analizată și avizată în ședința Comisiei tehnice de amenajare a teritoriului și de urbanism constituită la nivelul Municipiului Sighișoara, întrunită în data de 09.02.2023, conform procesului - verbal nr. 5.459/10.02.2023, fiind emis Avizul favorabil nr. 02 din 15.02.2023;

Având în vedere prevederile Hotărârii Consiliului Local Sighișoara nr. 79/29.05.2013 privind aprobarea Regulamentului local referitor la implicarea publicului în elaborarea sau revizuirea planurilor de urbanism sau de amenajare a teritoriului și ale Ordinului nr. 2.701/2010 al Ministrului Dezvoltării Regionale și Turismului de aprobare a Metodologiei de informare și consultare a publicului cu privire la elaborarea sau revizuirea planurilor de amenajare a teritoriului și de urbanism;

Având în vedere că documentația de urbanism a fost supusă spre consultare publică, conform prevederilor Hotărârii Consiliului Local Sighișoara nr. 79/29.05.2013 privind aprobarea Regulamentului local referitor la implicarea publicului în elaborarea sau revizuirea planurilor de urbanism sau de amenajare a teritoriului și ale Ordinului nr. 2.701/2010 al Ministrului Dezvoltării Regionale și Turismului de aprobare a Metodologiei de informare și consultare a publicului cu privire la elaborarea sau revizuirea planurilor de amenajare a teritoriului și de urbanism;
Având în vedere Raportul de specialitate al Direcției Arhitect Șef, înregistrat cu nr. 9.579/10.03.2023, prin care se propune aprobarea Planului Urbanistic Zonal, Zona ”Strada Bucegi”, Sighișoara - Schimbare de funcțiune teren și construire locuințe;
Având în vedere avizele favorabile ale tuturor comisiilor pe domenii de specialitate;
În baza art. 129 alin. (2) lit. “b” şi “c”, alin. (4) lit. “d”, alin. (6) lit. “c”, alin. (14), art. 139 alin. (1) și alin. (3) lit. “e” și a art. 196 alin. (1) lit. “a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare, 

H O T Ă R Ă Ș T E:
Art. 1. (1) Se aprobă Planul Urbanistic Zonal, Zona ”Strada Bucegi”, Sighișoara - Schimbare de funcțiune teren și construire locuințe, municipiul Sighișoara, întocmit de arh. Velicu Ioan - proiectant S.C. VELIMAR ARHITECT S.R.L., pentru beneficiar Municipiul Sighisoara, cu referire la terenul situat în Municipiul Sighișoara, identificat potrivit extrasului C.F. Sighișoara nr. 58.785, în suprafață totală de 17.301 mp., potrivit anexei, care face parte integrantă din prezenta și se află în păstrarea Compartimentului Autorizări și Urbanism – Direcția Arhitect Șef și a Compartimentului Disciplină în Construcții – Direcția Arhitect Șef din cadrul Municipiului Sighișoara.

(2) Documentația menționată și aprobată la art. 1 alin. (1) din prezenta hotărâre reglementează: 

Funcțiune predominantă: locuințe cu caracter permanent;

Funcțiuni secundare: funcțiuni complementare: spații verzi amenajate, circulații pietonale și carosabile, rețele tehnico-edilitare.

Utilizări permise cu condiții:

-
circulații pietonale și carosabile, parcaje, garaje, care să nu genereze fluxuri de trafic, care nu sunt necesare, de natură să influențeze prin zgomotul și noxele produse, calitatea locuirii în zona învecinată;

-
rețele tehnico - edilitare necesare bunei funcționări a zonei de locuit, doar dacă sunt poziționate subteran.

Utilizări interzise:

-
construcţii sau amenajări incompatibile cu funcţiunea zonei;

-
activităţi poluante.

Aspectul exterior al cladirilor:

-
volumele construite vor fi simple şi se vor armoniza cu caracterul zonei şi cu vecinătăţile imediate.

Indicatori urbanistici propuși:

· Procent maxim de ocupare şi utilizare a terenului (POT)- 42%

· Coeficient maxim de utilizare a terenului (CUT) - 0,9 

Amplasamentul clădirilor față de aliniament:

· Clădirile se vor amplasa retrase față de aliniament, conform tipologiei de amplasare a con-

strucțiilor din zonă. S-a propus o retragere de 3 m față de limita împrejmuirii de la stradă. Raportul între zonele construite și libere sunt relativ similare cu cele din zonele de locuit din vecinătate.

Distanțe minime obligatorii față de limitele laterale și limita posterioară a parcelei: 

· Cladirile se vor retrage față de limitele de proprietate cu minim 1 m.

· Se va respecta o retragere față de limita de proprietate posterioară de cel puțin 3 m.

Autorizarea executării constucțiilor este permisa numai dacă se respectă distanțele obligatorii față de limitele laterale și posterioare conform Codului civil, precum și asigurarea distanțelor minime necesare intervenţiilor în caz de incendiu pe baza avizului unității teritoriale de pompieri.

Amplasarea constructiilor unele față de altele, pe aceeași parcela:

· Distanțele dintre clădirile nealăturate, pe aceeași parcelă, trebuie să fie suficiente pentru a permite întreținerea acestora, accesul pompierilor, accesul mijloacelor de salvare, astfel încât să nu rezulte nici un inconvenient legat de iluminarea naturală, însorire, salubritate, securitate în caz de seism etc. Distanțele minime acceptate sunt egale cu jumătate din înalțime la cornişă a clădirii celei mai înalte (H/2), dar nu mai puțin de 3,00 m.

Înălțimea maximă a clădirilor:

· Regimul de înalțime maxim admis este D+P+E.
Art. 2. Extinderile de reţele sau măririle de capacitate a reţelelor edilitare publice se realizează de către beneficiar, parţial sau în întregime, după caz, în condiţiile legii. Implicarea municipalităţii în extinderea reţelelor edilitare se face etapizat în funcţie de fondurile disponibile.

Art. 3. Se stabilește ca perioada de valabilitate a documentației de urbanism, menționată și aprobată la art. 1 din prezenta hotărâre să fie de 5 ani de la data aprobării acesteia.

Art. 4. Cu ducerea la îndeplinire a prevederilor prezentei hotărâri se încredințează Primarul Municipiului Sighișoara, Arhitectul Șef al Municipiului Sighișoara, Direcția Arhitect Șef, Compartimentul Autorizări și Urbanism – Direcția Arhitect Șef și Compartimentul Disciplina în Construcții – Direcția Arhitect Șef din cadrul Municipiului Sighișoara.

Art. 5. Prin grija d-nei Bizo Anca, Secretar General al Municipiului Sighișoara, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Județului Mureș și se va aduce la cunoștință publică, prin publicarea pe pagina de internet la adresa www.primariasighisoara.ro.

PREŞEDINTE DE ŞEDINŢĂ,

  

        Moiseș Florian Dan              
                                              Contrasemnează pentru legalitate
                                      SECRETARUL GENERAL al municipiului,

                                                  Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;

  1 ex. Arhitect Șef;

  2 ex. Direcția Arhitect Șef;

  1 ex. Compartimentul Autorizări și Urbanism – Direcția Arhitect Șef;

  1 ex. Compartimentul Disciplina în Construcții – Direcția Arhitect Șef.

11 ex.

B.A.
	PROCEDURI OBLIGATORII ULTERIOARE ADOPTĂRII HOTĂRÂRII CONSILIULUI LOCAL NR. 110/27.04.2023

	Operațiuni efectuate
	Data

ZZ/LL/AN
	Semnătura persoanei responsabile să efectueze procedura

	1
	2
	3

	Adoptarea hotărârii s-a făcut cu majoritate

□ simplă         □ absolută

□ calificată


	…./…./….
	

	Comunicarea către primar
	…./…./….
	

	Comunicarea către prefectul județului
	…./…./….
	

	Aducerea la cunoștința publică
	…./…./….
	

	Comunicarea, numai în cazul celei cu caracter individual
	…./…./….
	

	Hotărârea devine obligatorie sau produce efecte juridice, după caz
	…./…./….
	


